Árið 2016 frumflutti hún hlutverk stúlku í óperu Kristians Blak , Ljós í ljóði í Færeyjum og árið 2018 frumflutti hún hlutverk Gilitruttar í samnefndri óperu eftir Hildigunni Rúnarsdóttur . Hallveig hlaut Íslensku tónlistarverðlaunin sem söngkona ársins í sígildri - og samtímatónlist árið 2013 fyrir hlutverk sitt sem Michaëla í Carmen hjá Íslensku óperunni , og aftur árið 2018 fyrir hlutverk sitt sem Gilitrutt og söng sinn á Klassíkinni okkar með Sinfóníuhljómsveit Íslands . Auk þess hlaut hún tilnefningu til sömu verðlauna árið 2014 fyrir söng sinn í Deutches Requiem eftir Brahms með Söngsveitinni Fílharmóníu , og árið 2016 fyrir söng sinn í 3 . Sinfóníu Góreckís með Sinfóníuhljómsveit Íslands . Hún var tilnefnd til Grímuverðlauna sem söngvari ársins árið 2014 fyrir Michaelu og einnig árið 2017 fyrir Donnu Önnu í Don Giovanni eftir W. A. Mozart . Hún er listrænn stjórnandi og stofnandi tónlistarhópsins Cantoque Ensemble sem hefur vakið verðskuldaða athygli fyrir flutning sinn síðastliðin tvö ár og mun ferðast um norðurlönd næsta sumar í samstarfi við barokkhljómsveitirnar Camerata Öresund og Nylandia . Meðal næstu verkefna Hallveigar eru einnig Verdi Requiem í Langholtskirkju í mars , tónleikar með Mozart aríum með Sinfóníuhljómsveit Íslands , Árstíðirnar eftir Haydn í Færeyjum og 9 . Sinfónía Beethoven undir stjórn Osmo Vänska svo fátt eitt sé nefnt .